cyanic-selkie/wikianc huggingface dataset:
Սուրբ Հակոբ վանք (Ակոռի)
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա) հ Կատեգորիա:Թուրքիայի հայկական եկեղեցիներ Կատեգորիա:Թուրքիայի ավերված եկեղեցիներ
Ստորին Կոմմունա
Ստորին Կոմմունա (Нижняя Коммуна), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հյուսիսային Միլվա գետի աջ ափին՝ 161 կմ հեռավորության վրա։ Գետի երկարությունը կազմում է 18 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազանների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Մ.թ.ա. 462
Մահեր
Կատեգորիա:Մ.թ.ա. 462
(4253) Մարկեր
(4253) Մարկեր (Marker), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 11-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 2,618672 ա. մ., առավելագույնը մոտենում է 2,157 ա. մ. հեռավորության վրա և հեռանում 3,0804 ա. մ. ։ Արեգակի շուրջ մեկ ամբողջական պտույտ է կատարում 1547,82 երկրային օրվա ընթացքում, իր ուղեծրով շարժվելով միջինում 0,232585 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,54° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովիցկոե (գյուղ, Ռոմնիի շրջան)
Նովիցկոե (Новицьке), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Նովիցկոե գյուղում բնակվում էր 4 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Մ.թ.ա. 461
Մահեր
Կատեգորիա:Մ.թ.ա. 461
Սենտ Բերնարդ շրջան (Լուիզիանա)
Սենտ Բերնարդ շրջան (Saint Bernard Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 4.646 կմ² է, բնակչությունը՝ 35.897 մարդ (2010 թ. տվյալներով)։ Շրջկենտրոնն է Շելմետ բնակավայրը։ Կազմավորվել է 1807 թ.։
Կատեգորիա:Լուիզիանայի շրջաններ
Ռախնովկա (գյուղ, Դունաևցիի շրջան)
Ռախնովկա (Рахнівка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Ռախնովկա գյուղում բնակվում էր 843 մարդ։ Բնակավայրը զբաղեցնում է 1421 կմ² տարածք։ Բնակչության խտությունը կազմում էր 593,24 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1662 թվականին հիմնադրված բնակավայրեր
Նիժնյայա Օմկա (գյուղ, Նիժնեօմսկի շրջան)
Նիժնյայա Օմկա (Нижняя Омка), գյուղ Ռուսաստանի Օմսկի մարզի Նիժնեօմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1765 թվականին հիմնադրված բնակավայրեր Կատեգորիա:Ռուսաստանի Օմսկի մարզի Նիժնեօմսկի շրջանի բնակավայրեր
Անատոլ Լըռուա-Բոլյո
Անատոլ Լըռուա Բոլյո (Anatole Leroy-Beaulieu, ), ֆրանսիացի պատմաբան, էսսեիստ. Ֆրանսիական ակադեմիայի անդամ։
Կենսագրություն
1881 թվականին Լըռուա-Բոլյոն, ի գնահատումն նրա գիտական վաստակի, ընտրվել է ժամանակակից պատմության, պատմագիտության և արևելյան հարցերի պրոֆեսոր քաղաքագիտության ուսումնասիրման փարիզյան ինստիտուտում (1880-1910), Ալբեր Սորելի վախճանվելուց հետո՝ 1906 թվականին դարձել դրա տնօրենը։ Դեռևս 1887 թվականին նրան ընտրել էին նաև Բարոյական և քաղաքական գիտությունների ակադեմիայի անդամ, 1901 թվականին՝ Հակաաթեիստական ազգային լիգայի նախագահ, 1893 թվականին՝ Ֆրանսիական ակադեմիայի անդամության թեկնածու ։ Անվանի պատմաբանը հակասեմականության սկզբունքային հակառակորդ էր։ «Դա մեզ մոտ է թափանցել դրսից՝ այն երկրներից, որոնք զուրկ են մեր ոգուց ու ավանդույթներից»,-գրել է նա" ։
Արտաքին հղումներ
Կատեգորիա:Ֆրանսիացի պատմաբաններ Կատեգորիա:Ֆրանսիական ակադեմիայի անդամներ Կատեգորիա:Ֆրանսիացի գրողներ
Երբոգաչյոն
Երբոգաչյոն (Ербогачён), գյուղ Ռուսաստանի Իրկուտսկի մարզի Կատանգսկի շրջանի կազմում ։
Բնակչությունը 2011 թվականին գրանցված տվյալներով կազմում էր 1965 մարդ ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Իրկուտսկի մարզի Կատանգսկի շրջանի բնակավայրեր Կատեգորիա:1860 թվականին հիմնադրված բնակավայրեր
Չափագիտական ծառայություն
Չափագիտական ծառայություն, չափերի և կշիռների ծառայություն, պետական և չափագիտական մարմինների ցանց, որոնց խնդիրն է՝ ապահովել երկրում չափումների միասնականություն և չափման միջոցների միատեսակություն։ Չափագիտական ծառայությունը իրականացնում է ֆիզիկական մեծությունների միավորների ստանդարտացումը, դրանց վերարտադրումը պետական էտալոնների միջոցով, միավորների չափերի փոխանցումը էտալոններից՝ երկրում կիրառվող բոլոր չափման միջոցներին, վերջիններիս նոր նմուշների պետական փորձարկումները, արդեն շահագործման մեջ գտնվող չափման միջոցների վերահսկողությունը՝ պարբերական ստուգումների միջոցով, ստանդարտ տեղեկատու տվյալների պետ․ համակարգի կազմակերպումը (ֆիզիկական հաստատունների և նյութերի հատկությունների մասին պաշտոնական տվյալների հավաքում և հրապարակում), ստանդարտների, նորմատիվատեխնիկական և նախագծային փաստաթղթերի չափագիտական փորձաքննության անցկացումը, թողարկվող արտադրանքի որակի և ստանդարտների պահպանման վերահսկողությունը և չափագիտական այլ միջոցառումներ։ Չափագիտական ծառայության խնդիրների մեջ է մտնում նաև Միջազգային չափագիտական կազմակերպությունների աշխատանքներին մասնակցելը։
Հայաստանում չափագիտական ծառայությունը կազմակերպվել է խորհրդային շրջանում՝ Հայաստանի ժողկոմխորհի 1921 թվականի հուլիսի 21-ի դեկրետով։ Չափագիտական ծառայությունն իրականացվել է ԽՍՀՄ ստանդարտների պետական կոմիտեի հայկական հանրապետական վարչության կողմից, որն ունեցել է մասնաճյուղեր Գյումրիում (նախկինում՝ Լենինական) և Վանաձորում (նախկինում՝ Վանաձոր), բաժանմունքներ՝ Գավառում (նախկինում՝ Կամո), Ղալիանում և էջմիածնում։
Գրականություն
Метрологическая служба СССР, М․, 1968․
Կատեգորիա:Չափագիտություն
Զինա-Զինուլյա
«Զինա-Զինուլյա» («Зина-Зинуля»), խորհրդային գեղարվեստական ֆիլմ, Պավել Չուխրայի  սուր սոցիալական դրաման, որը բեմադրվել է Ալեքսանդր Գելմանի «Чокнутая» պիեսի հիման վրա։
Սյուժե
Ֆիլմը նկարահանվել է արտադրական դրամայի ժանրում։
Գործողությունները տեղի են ունենում բետոնի գործարանում։ Գործակարգավար Զինան փորձում է կարգուկանոն հաստատել, պայքարում է կեղծումների դեմ, զեկուցագրեր է գրում անփույթ վարորդների դեմ։ Նրանցից մեկը Զինային վնասելու նպատակով գնում է ոչ թե այնտեղ, որտեղ նա ուղարկում է, այլ մեկ այլ վայր, որտեղ բետոնի կարիք չկա։ Բետոնի սառչում է։ Վարորդը դժգոհում է պետին՝ Զինային մեղադրելով այն բանում, որ նա շփոթել է բեռնաթափման վայրը։ Պետը Զինային հեռացնում է աշխատանքից։
Ի նշան բողոքի՝ Զինան նստում է աղբանոցի մոտ, որտեղ վարորդը փչացած բետոն է տարել։ Զինան հայտարարում է, որ չի հեռանա, քանի դեռ վարորդը չի խոստովանել և ներողություն չի խնդրել։
Ծանոթագրություններ
Կատեգորիա:1986 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
ՖԻՖԱ Աշխարհի առաջնություն 2014 (Ընտրական փուլ, ՈՒԵՖԱ) C խումբ
2011 թ. հուլիսի 11-ին Ռիո դե Ժանեյրոյում անցկացված վիճակահանության արդյունքներով 2014 աշխարհի առաջնության որակավորման C խմբում ընդգրկված են Գերմանիայի, Շվեդիայի, Իռլանդիայի, Ավստրիայի, Ֆարերյան կղզիների և Ղազախստանի հավաքականները։ Խմբի հաղթողը կորակավորվի եզրափակիչ փուլի համար։ 2-րդ տեղեր գրավածը մյուս խմբերի 2-րդ տեղ գրաված հավաքականների հետ կբաժանվեն 4 զույգերի, կմասնակցեն 2՝ տնային և պատասխան հանդիպումների։ Հաղթելու դեպքում նույնպես կանցնի եզրափակիչ փուլ։
Հղումներ
Կատեգորիա:Ֆուտբոլի աշխարհի առաջնություն 2014
Շնեբերգ (Ներքին Ֆրանկոնիա)
Շնեբերգ (Schneeberg), կոմունա Գերմանիայում։ Գտնվում է Բավարիա երկրամասում։
Ենթարկվուն է Ներքին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 1798 մարդ է (2010 թվականի դեկտեմբերի 31-ին)։ Զբաղեցնում է 16,60 կմ² տարածք։ Պաշտոնական կոդ՝ 09 6 76 156։
Արտաքին հղումներ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Ամիրդովլաթ Ամասիացի
Ամիրդովլաթ Ամասիացի, հայ բնագետ–բժիշկ, մատենագիր, բառարանագիր։
Կենսագրություն
Ծնվել է Ամասիա քաղաքում։ Շրջել է Արևելքի երկրներում, ծանոթացել ժամանակի առաջավոր գիտությանը։ Բժշկությունը սովորել է, հավանաբար, Միջագետքում։ Տիրապետել է հայերենին, հունարենին, լատիներենին, պարսկերենին, թյուրքերենին, արաբերենին, ուսումնասիրել հին և միջնադարյան բժշկությունը։ Երկար տարիներ ապրել է Կոստանդնուպոլսումում։ Մահացել է դեկտեմբերի 8-ին Բուրսայում։
Գործունեություն
Ամիրդովլաթ Ամասիացին հայկական բժշկական գրականությունը հարստացրել է արժեքավոր երկերով, որոնք ընդգրկում են միջնադարյան բժշկագիտության և դեղագիտության գրեթե բոլոր ճյուղերը։
Ուսումն բժշկության
Առաջին աշխատությունը՝ «Ուսումն բժշկության», նվիրված է մարդու անատոմիայի, հիգիենայի, ախտաբանության և դեղագիտության հարցերին։ Գիրքը ունի երկու մաս. առաջինը՝ մարդակազմություն, երկրորդը՝ ախտաբանություն, ուր մանրամասն նկարագրված են հիվանդությունների պատճառագիտությունը, կլինիկական պատկերը բնորոշող ախտանիշները, հիվանդի բուժումը և խնամքը։ Հոգեբուժության ասպարեզում արժեքավոր են մոլություն, ցնորամտություն, մելամաղձություն, ընկճվածություն, անքնություն ախտանիշների և հիվանդությունների մասին տեղեկությունները։ Կանացի հիվանդություններից նկարագրվել է դաշտանային ցիկլի խանգարումները և սեռական օրգանների խոցերն ու ուռուցքները, չբերության պատճառները, մանկաբարձության ասպարեզում՝ արգանդի կառուցվածքը, դերն ու գործունեությունը հղիության և ծննդաբերության ընթացքում։ Ամիրդովլաթ Ամասիացին աչքի հիվանդություններին նվիրել է 20 գլուխ, քիթ–կոկորդ–ականջաբանությանը՝ 15 գլուխ, նկարագրել է ականջաբորբերը, քթի պոլիպները և անգինաները։
Ախտապատին
«Ախտապատին» աշխատությունը բաղկացած է երկու մասից՝ դեղագործություն և դեղագիտություն։ Առաջին մասում զետեղված են դեղատոմսեր, մանրամասն նկարագրված են դեղանյութերի քանակը, պահպանման միջոցները։ Երկրորդում տրված են դեղերի անունները, նրանց ազդեցությունն օրգանիզմի վրա, ցուցումները դրանց օգտագործման մասին։ Ամիրդովլաթ Ամասիացուն հայտնի են եղել բուսական, կենդանական և հանքային ծագում ունեցող դեղերը և դրանց բաղադրիչ նյութերը։ Նա օգտագործվող բուսանյութերը բաժանել է ընտանի և վայրի տեսակների՝ հաճախ նախապատվություն տալով վերջինին։ Որպես դեղամիջոց առաջարկել է օգտագործել կենդանիների օրգանները։ Ամիրդովլաթ Ամասիացին թողել է ավելի քան 100 դեղատոմս, գրված պարզ լեզվով, զերծ ծածկագրերից, և հստակ ընդգրկված են բաղադրիչ նյութերի կշռային հարաբերությունները։
Ծանոթագրություններ
Կատեգորիա:Հայ բժիշկներ Կատեգորիա:Հայ մատենագիրներ Կատեգորիա:Հայ բառարանագիրներ Կատեգորիա:Միջնադարյան հայ բժիշկներ Կատեգորիա:Հայերն Օսմանյան կայսրությունում Կատեգորիա:Հայ գրողներ Կատեգորիա:Հայ բնագետներ
Բելի (քաղաք)
Բելի, քաղաք Ռուսաստանում, համարվում է Տվերի մարզի Բելսկի շրջանի վարչական կենտրոնը։
Բնակչությունը կազմում է 3268 մարդ (2017) ։
Աշխարհագրություն
Քաղաքը գտնվում է Օբշա գետի ափին, Տվերից 294 կմ և Սմոլենսկի մարզի սահմանից 20 կմ հեռավորության վրա։
Պատմություն
Բելի բերդը հայտնի է 13-րդ դարից որպես Սմոլենսկի իշխանության քաղաք, իսկ հետագայում՝ որպես կոնկրետ իշխանության կենտրոն։
1355 թվականին Բելին գտնվում էր Լիտվայի տարածքում։ Հարյուր հիսուն տարի անց այն միացվեց Մոսկվային, սակայն Մոսկվայի իրավասության շրջանը համեմատաբար կարճատև էր։
Հարյուր տարի հետո՝ 1610 թվականին, 4-ամսյա պաշարումից հետո այն գրավվեց լեհ-լիտվական զորքերի կողմից։ Բելին դառնում է ռուսական և լեհ-լիտվական ղեկավարների միջև վաճառքի գոտի։ 1613 թվականին առանց դիմադրության քաղաքը հանձնվեց ռուսական զորքերի իշխան Դմիտրի Պոժարսկիին։ 1618 թվականին քաղաքը զիջում է Ռեչ Պոսպոլիտա դաշնությանը։ 1625 թվականի մայիսի 2-ին լեհական թագավոր Սիգիզմունդ III Վազայից քաղաքը ստացավ  Մագդեբուրգյան իրավունք ։ Բելին դարձավ Սմոլենսկի կաթոլիկ եպիսկոպոսի ծխական համայնքներից մեկի կենտրոնը, քանի որ այդպիսի փոքր թվաքանակով ծխական վայրերում թեմի հավատացյալների արարողությունները չէին կատարվում։
1632-1634 թվականներին Սմոլենսկի պատերազմի սկզբում Բելի քաղաքում գտնվում էին ռուսական զորքերը։
Բնակչություն
2017 թվականի հունվարի 1-ի դրությամբ Բելին բնակչության թվով Ռուսաստանի Դաշնության 1112 քաղաքներից զբաղեցրել է 1096-րդ տեղը։
Արտաքին հղումներ
Կատեգորիա:Ռուսաստանի քաղաքներ Կատեգորիա:1350 թվականին հիմնադրված բնակավայրեր
Ջեֆրի Դեման
Ջեֆրի Դեման (անգլ.՝ Jeffrey DeMunn, ), թատրոնի, հեռուստատեսության և կինոյի ամերիկացի դերասան։ Առավել հայտնի է «Քայլող մեռյալները» բազմասերիանոց հեռուստաֆիլմի առաջին և երկրորդ եթերաշրջաններում հանդես գալու համար։
Ջեֆրին ծնվել է 1947 թվականին Նյու Յորք նահանգի Բուֆալլո քաղաքում՝ Վիոլետ և Ջեյմս Դեմաննների ընտանիքում ։ 70-ական թվականներին մեկնել է Անգլիա, որտեղ խաղացել է հայտնի Օլդ Վիկ թատրոնի բեմում։ ԱՄՆ վերադառնալուց հետո միացել է Թագավորական շեքսպիրյան խմբին և մասնակցել բազմաթիվ ներկայացումների։ 1974 թվականին Ջեֆրին ամուսնացել է Էնն Սեկյերի հետ, որից 1995 թվականին բաժանվել է։ 2001 թվականին ամուսնացել է Քերի Լիի հետ ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ
Նախաշինվածքի չափանշում
Չափանշում, նախաշինվածքի կամ նախապատրաստուկների վրա մեխանիկական մշակման ենթակա մակերևույթների ուրվագծերը ցույց տվող կետերի ու գծերի նշում, ինչպես նաև հաստոցների վրա նախապատրաստուկների տեղադրման ստուգման համար անհրաժեշտ առանցքային և օժանդակ գծերի ու կենտրոնադրման նշանների գծանշում։ Չափանիշը մեխանիկական արտադրամասերում նախապատրաստական գործողություն է։
Տարբերում են մակերեսային և տարածական Չափանիշները։ Չափման գործողություններն են՝ մակերևույթի նախապատրաստումը (մաքրում, յուղազրկում և ներկում), սալի վրա նախապատրաստուկի տեղադրումը, գծիկների նշումն ու կետանշման անցումները։ Գործիքաշինական արտադրամասերում ճշգրիտ և պատասխանատու մեքենամասերի Չափանիշը կատարվում է կոորդինատային ներտաշ հաստոցների վրա։ Չափման համար օգտագործվում են բազմազան չափանշիչ գործիքներ ու հարմարանքներ՝ չափանշիչ սալեր, կարկին, անկյունաքանոններ, անկյունաչափեր, հարթացույցներ, ռեյսմուսներ, ձողագործիքներ, կետիչներ, խազիչներ, պրիզմաներ, չափանշիչ տուփեր։
Տես նաև
Կատեգորիա:Մեխանիկա
Քոչանիս
Քոչանիս, գյուղ Արևմտյան Հայաստանում, Վանի վիլայեթի Ջուլամերկի գավառակում ։ Գտնվում էր Ջուլամերկ գյուղաքաղաքից 11 կմ հյուսիս-արևելք, Մեծ Զաբ գետի աջակողմյան վտակներից մեկի ակունքների միջև ընկած սարահարթում։
Բնակչություն
1900-ական թվականներին ուներ 62 տուն ասորի բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Թուրքիայի քրդաբնակ բնակավայրեր
Սենտ Չառլզ շրջան (Լուիզիանա)
Սենտ Չառլզ շրջան (Saint Charles Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.062 կմ² է, բնակչությունը՝ 52.780 մարդ (2010 թ. տվյալներով)։ Շրջկենտրոնն է Հանվիլ բնակավայրը։ Կազմավորվել է 1807 թ.։
Կատեգորիա:Լուիզիանայի շրջաններ
Գոռ Մխիթարյան
Գոռ Մխիթարյան, հայ ռոք-երաժիշտ։ Ծնվել է 1973 թվականի մայիսի 22-ին Վանաձորում։ Երաժշտական կարիերան սկսել է 1993 թվականից «Snack» խմբի կազմում։ 1996 թվականին Մհեր Մանուկյանի հետ ստեղծում է «Լավ էլի» խումբը ։ 2001 թվականից սկսում է գործել որպես անհատ երաժիշտ ։ 2003 թվականին տեղափոխվում է ԱՄՆ, ուր հիմնում է իր սեփական «Gor Music» երաժշտական ստուդիան։ Ներկա դրությամբ Գոռը թողարկել է 9 ալբոմ, արժանացել շուրջ 14 մրցանակի ։ Ունի 4 եղբայր և 1քույր։ Երգելու կարողությունը գեներով է։ Նրանց ցեղում շատ են երգելու ունակություն ունեցողները։ Ոչ միայն երգելը այլև ընդհանուր երաժշտության հետ կապը մեծ է։ Այժմ բնակվում է ԱՄՆ-ում։ Երբեմն այցելում է Հայաստան։
Արտաքին հղումներ
Կատեգորիա:Հայաստանի ռոք երաժիշտներ Կատեգորիա:Հայ կիթառահարներ Կատեգորիա:21-րդ դարի ամերիկացի երգիչներ
KISS (սկզբունք)
KISS (keep it simple, stupid, «մի բարդացրու հիմար» կամ ավելի հարգալից տարբերակ keep it short and simple — «արա կարճ ու հասարակ» ), նախագծման գործընթաց ու սկզբունք ։ Սկզբունքի հիմնական նպատակը հնարավորինս պարզ նախագծումն է և բարդ կառուցվածքներից խուսափելը։ Արդյունքում ստեղծված համալիրը պետք է աշխատի առանց բարդույթների, հեշտ ու հուսալի, ինչպես նաև հեշտ հասկանալի լինի։
Ծանոթագրություններ
Կատեգորիա:Անգլերեն բառեր և արտահայտություններ Կատեգորիա:Դիզայն
Խիմերա դե Լիբար
Խիմերա դե Լիբար (Jimera de Líbar), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Տարածքը կազմում է 27 կմ2։ Բնակչությունը՝ 473 մարդ (2010 թվականի տվյալներով)։ Պրովինցիայի վարչական կենտրոնից գտնվում է 137 կմ հեռավորության վրա։
Արտաքին հղումներ
Կատեգորիա:Մալագա պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Մոկրոե (գյուղ, Ստարովիժևի շրջան)
Մոկրոե (Мокре), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1565 թվականին։
2001 թվականի տվյալներով Մոկրոե գյուղում բնակվում էր 790 մարդ։ Բնակավայրը զբաղեցնում է 4879 կմ² տարածք։ Բնակչության խտությունը կազմում էր 161,92 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1565 թվականին հիմնադրված բնակավայրեր
Ռաչինցի (գյուղ, Դունաևցիի շրջան)
2001 թվականի տվյալներով Ռաչինցի գյուղում բնակվում էր 772 մարդ։ Բնակավայրը զբաղեցնում է 2201 կմ² տարածք։ Բնակչության խտությունը կազմում էր 350,75 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Լենկթեմուրի արշավանքները Հնդկաստան
Լենկթեմուրի արշավանքները Հնդկաստան, էմիր Լենկթեմուրի ռազմական արշավանքը Հնդկաստան, որն իրականացվել է 1398-1399 թվականներին։ Արշավանքի գաղափարական հիմնավորումը ջիհադն էր,անկախ այն հանգամանքից որ այդ ժամանակ Հնդկաստանում իշխում էր Դելիի սուլթանությունը։ Ռազմական գօրծողությունները սկսվել են 1398 թվականին։ Պիր-Մուհամեդի բանակը,որը բաղկացած էր մոտ 30 000 հազար հեծյալներից, շարժվեց դեպի Մուլտան։ Ճանապարհն անցնում էր Սուլեյմանյան լեռների միջով։ Լենկթեմուրը քաղաքը պաշարեց 6 ամիս։ Լենկթեմուրի անձնական զորքերը շաըժվեցին Սամանգան  Թերմեզի մոտով։  Բագլանի շրջանում հաղթահարելով Հինդուկուշը՝ Լենկթեմուրի բանակը ժամանեց Անդառաբ։ Առաջին զոհերը դարձան կաֆիր-նուրիստանցիները,սիյախփուշինները։ «Անհավատների գլուխներից վեր խոյացան աշտարակներ»,-հաղորդում է Շառաֆադդին Յազդին։ Օգոստոս ամսին Լենկթեմուրը արդեն Քաբուլում էր և ընդունում էր դեսպաների, սեպտեմբեր ամսին նա արդեն անցել էր Ինդոս գետը և հասել Ջելամ գետի իջվածքի մոտ գտվող մի վայրում։ Լենկթեմուրի և նրա թոռան՝Պիր-Մուհամեդի բանակներ կրկին վերամիավորվեցին, սակայն վերջինս կորցրել էր գրեթե ամբողջ ձիերը։Հոկտեմբերի վերջին նա հասավ Սախիվալ, այնուհետև Պենդջաբ։ Նոյեմբերի կեսին գրավվեց Սիրսան, իսկ աշնան վերջում Կայտխալը։ Դեկտեմբեր ամսին գրավված էր Պանիպատը որտեղ բնակվում էին գեբրներ և մանիհիեներ։ Այնուհետև Լենկթեմուրը Դելիի մերձակայքում հանդիպեց Մալու-հանի 30-հազարանոց բանակի դիմադրությանը։
1398 թվականի դեկտեմբերի 10-ին Դելիի տիրակալի զորքերը ջախջախիչ պարտություն կրեցին։Քանի որ գերիների ներկայությունը դանդաղեցնում էր Լենկթեմուրի հետագա տեղաշարժը,Լենկթեմուրը հրամայեց կախաղանի բարձրացնել  100 000 հնդիկի (ըստ Շառաֆադդին Յազդիի)։ Մի շաբաթ անց Դելիի սուլթանները հավաքագրեցին 50-հազարանոց բանակ,սակայն նրանց այստեղ ևս սպասվում էր ջաղջախիչ պարտւթյուն։Հաղթանակից հետո Լենկթեմուրը գրավեց Դելին,սակայն այսքանով նրա արշավանքը չէր վերջանում։1399 թվականի փետրվարի 7-ին  Լենկթեմուրը գրավում է Միրատը որտեղ բնակություն էին հաստատել գեբրերը։Այնուհետև շարունակելով գնալ արևելք, Լենկթեմուրը հասնում է Գանգեսի ափերին, որտեղ նա հետապնդում և ոչնչացնում է գեբրերին։ Փետրվար ամսին Լենկթեմուրը անցնում է Ջամնա գետը .։
Արտաքին հղումներ
Կատեգորիա:Հնդկաստանի պատմություն
Նիլա (գյուղ, Պերեսլավսկի շրջան)
Նիլա (Нила), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Միլոշ Ֆորման
Յան Տոմաշ Ֆորման (Jan Tomáš Forman, , Չեխոսլովակիա), հայտնի է որպես Միլոշ Ֆորման ([ˈmɪloʃ ˈforman], /ˈmiːloʊʃ ˈfɔərmən/), չեխ ռեժիսոր, սցենարիստ, դերասան, պրոֆեսոր, մինչև 1968 թվականը հիմնականում ապրել և աշխատել է Չեխոսլովակիայում։
Ֆորմանը Չեխոսլովակյան նոր ալիքի (այժմ՝ Չեխական) ամենանշանակալի ռեժիսորներից մեկն էր։ 1967 թվականին գավառական քաղաքում չարաբաստիկ սոցիալական երևույթների նատուրալիստական պատկերմամբ նրա «Հրշեջների պարահանդես» ֆիլմը կինոքննադատների և Չեխոսլովակիայի իշխանությունների կողմից որակվել է Արևելյան Եվրոպայի կոմունիզմի նկատմամբ խայթող սատիրա, ինչը հանգեցրել է երկար տարիներ ֆիլմի արգելքին Ֆորմանի հայրենիքում։
Այն բանից հետո, երբ Ֆորմանը հեռացավ Չեխոսլովակիայից, նրա ֆիլմերից երկուսը՝ «Թռիչք կկվի բնի վրայով» և «Ամադեուս» առանձնահատուկ ճանաչում ձեռք բերեցին, երկուսն էլ Ֆորմանին բերեցին Օսկար՝ «Լավագույն ռեժիսոր» անվանակարգում։ «Թռիչք կկվի բնի վրայով» ֆիլմը երկրորդն էր կինոյի պատմության մեջ, որ նվաճեց 5 մեծ արձանիկները (Լավագույն ֆիլմ, Առաջին պլանի լավագույն դերասան, Առաջին պլանի լավագույն դերասանուհի, Լավագույն ռեժիսոր, Լավագույն սցենար)՝ հաջորդելով 1934 թվականի «Դա տեղի է ունեցել մի անգամ գիշերը» ֆիլմին. 1991 թվականի «Գառնուկների լռությունը» ֆիլմից հետո այդ կատարյալ համակցությունը չի հաջողվում կրկնել և ոչ մի ֆիլմի։ Ֆորմանը որպես «Լավագույն ռեժիսոր» Օսկարի է ներկայացվել նաև «Ժողովուրդն ընդդեմ Լարի Ֆլինթի» ֆիլմի համար։ Նա նաև ստացել է «Ոսկե Գլոբուս», Կաննի կինոփառատոնի, BAFTA, «Սեզար», «Դավիդ դի Դոնատելլո», Եվրոպական ֆիլմերի ակադեմիայի և Չեխական առյուծ կինոմրցանակներ։
Կենսագրություն
Ծնվել է Չեխոսլովակիայի Չասլավ քաղաքում։ Երկրորդ համաշխարհային պատերազմի ընթացքում Ֆորմանի հայրը ձերբակալվել է ֆաշիստների կողմից արգելված գրականության տարածման մեղադրանքով և սպանվել Բուխենվալդի համակենտրոնացման ճամբարում։ Մայրը 1943 թվականին մահացել է Օսվենցիում ։ Իր ինքնակենսագրական «Շրջադարձ» (Turnaround) գրքում Ֆորմանը գրում է, որ պատերազմից հետո պարզել է, որ իր կենսաբանական հայրը եղել է հրեա ճարտարապետ Օտտո Կոնը (1887—1965), ով, Հոլոքոստից փրկվելով, 1940-ականներին տեղափոխվել էր ԱՄՆ ։
Սովորել է Պոդեբրադիի Պոդեբրադյան ամրոցում գտնվող գիշերօթիկում Չեխիայի ապագա առաջին նախագահ Վացլավ Հավելի և Մաշինովի եղբայրների հետ։ Համաշխարհային հռչակ է ձեռք բերել «Սև Պյոտր» (1963) ֆիլմով՝ ստանալով Լոկարնոյի կինոփառատոնի գլխավոր մրցանակը։ Խայթիչ սատիրական «Հրշեջների պարահանդես» («Այրում է, իմ տիրուհի», 1967) ֆիլմում շատերին գուշակեցին Պրահայի գարնան մտածելակերպը։ 1968 թվականին խորհրդային զորքերի Չեխոսլովակիա ներխուժումից հետո Ֆորմանը արտագաղթեց ԱՄՆ։
Ամուսնացած է եղել չեխ դերասանուհի Յանա Բրեյխովայի հետ։ Միլոշ Ֆորմանի հորեղբայրը (կենսաբանական հոր հարազատ եղբայրը) ճարտարապետ Կարլ Կոնն է (1894—1979)։ Խորթ եղբայրը ամերիկյան մաթեմատիկոս Ջոզեֆ Կոնն է (Joseph J. Kohn, ծնվ. 1932)։
Արտաքին հղումներ
Կատեգորիա:1932 ծնունդներ Կատեգորիա:Փետրվարի 18 ծնունդներ Կատեգորիա:Չեխ ռեժիսորներ Կատեգորիա:«Սեզար» մրցանակի դափնեկիրներ Կատեգորիա:Ամերիկացի կինոռեժիսորներ Կատեգորիա:Կոլումբիայի համալսարանի դասախոսներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Չեխ դերասաններ Կատեգորիա:Չեխ սցենարիստներ Կատեգորիա:Չեխ դրամատուրգներ Կատեգորիա:Լավագույն ռեժիսոր Օսկարի մրցանակակիրներ Կատեգորիա:Չեխ կինոռեժիսորներ Կատեգորիա:Ամերիկացի ռեժիսորներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի դերասաններ Կատեգորիա:Ամերիկացի կինոպրոդյուսերներ
Երկու կին պատուհանի մոտ
«Երկու կին պատուհանի մոտ», կամ «Կանայք պատուհանի մոտ » (Mujeres en la ventana), իսպանացի նկարիչ Բարտոլոմե Էստեբան Մուրիլյոյի ժանրային կտավը, որը նկարվել է մոտավորապես 1655-1660 թվականներին։ Կտավը Մուրիլյոյի մեկ այլ` «Անառակ որդու վերադարձը» նկարի հետ միասին գտնվում է Վաշինգտոնի (ԱՄՆ) Արվեստի ազգային պատկերասրահում։
Պատմություն
Բարտոլոմե Էստեբան Մուրիլյոն եղել է 17-րդ դարի վերջի Սևիլյայի ամենահայտնի նկարիչը։ Չնայած նկարիչն առավել հայտնի է կրոնական թեմաներով աշխատանքներով, նա ստեղծել է ժամանակակից կյանքի մի շարք ժանրային նկարներ, որոնք ունեն շքեղ հմայք։ Ենթադրվում է, որ «Երկու կին պատուհանի մոտ» կտավը նկարվել է ֆլամանդացի կամ հոլանդացի վաճառականների պատվերով, ովքեր ապրում էին Սևիլիայում և ծանոթ էին ֆլամանդացի նկարիչների ժանրային ոճին։ Չնայած այժմ դա դժվար է պարզել, հայտնի է, որ 1690 թվականին ֆլամանդացի վաճառական Նիկոլաս Օմազուրն ունեցել է մի կտավ, որը, ըստ երևույթին, Մուրիլյոյի այս կտավի կրկնօրինակն էր՝ մասամբ փոփոխված կոմպոզիցիայով։ Պատուհանի մոտ պատկերներով նկարի կոմպոզիցիոն ձևաչափը հաճախ հանդիպում է այդ ժամանակաշրջանի հոլանդական կտավներում, բայց իսպանացի նկարիչների մոտ այն գործնականում բացակայում է, ուստի ենթադրվում է, որ Մուրիլյոն ծանոթ էր ֆլամանդական և հոլանդական արվեստի նմանատիպ օրինակներին ։
Կտավում պատկերված կոմպոզիցիայի իմաստն անհասկանալի է։ Խոակին Բալլեսթերի (1740-1808) նկարի փորագրված պատճենը, որն ստեղծվել է այն ժամանակ, երբ Մուրիլյոյի կտավը պատկանում էր Ալմոդովար դել Ռիոյի դուքսին և կոչվում էր Գալիսիա (Las Gallegas): 18-րդ դարի վերջին իսպանական Գալիսիա նահանգի կանայք երբեմն մարմնավաճառների համբավ ունեին՝ ենթադրելով, որ նկարն ընկալվում է որպես սիրային առաջարկ ներկայացնող։ Կոմպոզիցիայի այս մեկնաբանությունը պահպանվել է նաև 1828 թվականին, երբ Բարոն Հեյտսբերին նկարը ցուցադրել է «Իսպանացի կուրտիզանուհիներ» խորագրով ցուցահանդեսում ։
Ֆրանցիսկո Գոյայի «Մախան և Սելեստինան պատշգամբում» նկարը ստեղծվել է Մուրիլյոյի կտավի մոտիվներով։
Ստեղծագործությունը նախկինում թվագրվել է 1665-1675 թվականներին, սակայն Անդուլոն առաջարկել է այն թվագրել 1660 թվականից առաջ, քանի որ այն ավելի շատ համահունչ էր այդ ժամանակաշրջանի նկարիչների ոճին։ Մասնավորապես, Անդուլոն նշում է, որ պատկերների հստակ ուրվագծերը, վերահսկվող վրձնահարվածները, սֆումատոյի բացակայությունն ավելի մոտ են Մուրիլյոյի վաղ շրջանի ստեղծագործություններին։ Հայտնի են նկարի մի քանի կրկնօրինակներ, որոնցից մեկը հայտնի է 1852 թվականին կայացած Սուլտի հավաքածուի աճուրդից (այժմ գտնվում է մասնավոր հավաքածուում) ։
Նկարագրություն
Նկարում պատկերված են երկու կին պատուհանի մոտ։ Կանգնած կինն իր շալով փորձում է թաքցնել ժպիտը, որը դուրս է նայում մասամբ բաց վարագույրի ետևից, իսկ մի երիտասարդ կին հենվում է պատուհանագոգին՝ հաճույքով նայելով դիտողին։ Տարիքային տարբերությունը կարող է վկայել ուղեկցորդի և նրա խնամարկյալի մասին, ինչը լայնորեն ընդունված էր իսպանական բարձր դասի ընտանիքներում։ Ժպիտը կամ ծիծաղը ծածկելը արիստոկրատների մեջ համարվում էր վարվեցողության լավ ձև։ Համոզիչ կերպով մոդելավորված իրական չափի պատկերները, իրատեսորեն նկարված են պատուհանի մոտ, որը առաջացել է ֆլամանդական և հոլանդական նկարների ոճից  և ստեղծում է պատկերված կանանց իրական օպտիկական պատրանք։
Արտաքին աղբյուրներ
Կատեգորիա:1660 նկարներ Կատեգորիա:Բարտոլոմե Էստեբան Մուրիլյոյի նկարներ Կատեգորիա:Վաշինգտոնի Արվեստի ազգային պատկերասրահի նկարներ
Ռոտշիլդ բուլվար
Ռոտշիլդ բուլվար (שְׂדֵרוֹת רוֹטשִׁילד), Թել Ավիվի փողոցներից է, քաղաքի զբոսաշրջային տեսարժան վայրերից մեկը ։ Սկսվում է քաղաքի հարավարևմտյան ծայրամասից Նևե Ցեդեկից և հասնում մինչև Հաբիմա թատրոն հյուսիսում։ Փողոցի կենտրոնում տեղակայված է ծառուղիների շերտ հետիոտնային և հեծանվային արահետներով։
Պատմություն
ԽՍՀՄ դեսպանատան նախկին շենքը Ռոտշիլդի բուլվարի 46 հասցեում կառուցվել է Եհուդա Մագիդովիչի նախագծով 1924 թվականին։ Վերակառուցվել և վերանորոգվել է (1991) ճարտարապետներ Ամոն Բար-Օրի, Աբրահամ Յասկիմի, Իյոսսի Սիվանի և Մոտի Բոդեկոմի կողմից։ Ռոտշիլդի բուլվարը նախապես կոչվել է Ռեխով հա-Ամ («Ժողովրդական փողոց») և քաղաքի բնակիչների ցանկությամբ այն վերանվանվել է բարոն Էդմոն Ջեյմս դե Ռոտշիլդի պատվին ։ Ռոտշիլդի բուլվարի և Հերցլի փողոցի անկյունում գտնվող տունը կառուցվել է 1909 թվականին Էլիաֆսոն ընտանիքի կողմից, որը համարվում է Թել Ավիվի հիմնադիր վաթսուն ընտանիքներից մեկը։ 2007 թվականին այս շենքը ձեռք է բերվել և վերականգնվել Ֆրանսիայի ինստիտուտի կողմից ։ Ռոտշիլդի բուլվարում է գտնվում Անկախության դահլիճը, որտեղ 1948 թվականին ստորագրվել է Իսրայելի անկախության հռչակագիրը։ Բաուհաուզ կամ ինտերնացիոնալ ոճով կառուցված բազմաթիվ շենքեր մտնում են Թել Ավիվի Սպիտակ քաղաքի կազմի մեջ և ընդգրկված են ՅՈՒՆԵՍԿՕ-ի Համաշխարհային ժառանգության ցանկում։ Ալլենբի փողոցի և Ռոտշիլդի բուլվարի խաչմերուկում 1925 թվականին կառուցված Լեդերբերգի տան ճակատային մասը զարդարում են Զեև Ռաբանի կերամիկական որմնանկարները։ Այս որմնանկարներում պատկերված են Պաղեստինի հրեա գաղթականները, որոնք զբաղված են գյուղատնտեսական աշխատանքներով և քաղվածք Երեմիա մարգարեից ։
1995 թվականին քաղաքապետարանն անցկացրեց փողոցի լավագույն գեղարվեստական ձևավորման ճարտարապետական մրցույթ։ Ճարտարապետ Մոտի Բոդեկը առաջարկեց փողոցներում առկա շրջանաձև տարածքներն օգտագործել որպես զբոսաշրջային, հետիոտնային և հեծանվային ուղիների համակարգ, որտեղ կարելի է անցկացնել սպորտային և զվարճանքի միջոցառումներ, ինչպես նաև վերանորոգել տարածքում գտնվող պատմական տաղավարներն ու կրպակները։ 2013 թվականին Աբսոլյուտ ընկերությունն աշխարհի քաղաքներին նվիրված իր նախագծի շրջանակներում ներկայացրեց Թել Ավիվին նվիրված շիշ։ Շշի գեղարվեստական ձևավորումը մշակվել էր Ռոտշիլդի և Նարդաուի բուլվարների գիշերային բնապատկերային տեսարանների հիման վրա ։
Ֆինանսական կենտրոն
Ռոտշիլդի բուլվարը հայտնի է որպես ֆինանսական հաստատությունների կենտրոնացման վայր։ Այստեղ են գտնվում Առաջին միջազգային բանկի երկնաքերը, ինչպես նաև HSBC բանկի իսրայելյան մասնաճյուղի գրասենյակը։ 2005 թվականին բուլվարում վերականգնվեցին մի շարք պատմական շենքեր և այն յուրահատուկ վերածննդի ժամանակաշրջան է ապրում  ։ 2012 թվականի փետրվարին Bloomberg ընկերությունը, իսկ մարտին Julius Baer Group բանկերի խումբը Ռոտշիլդի բուլվարում բացեցին իրենց գրասենյակները ։
Արտաքին հղումներ
Կատեգորիա:Թել Ավիվի փողոցներ
Կուելիու Նետու (Մարանիան)
Կուելիու Նետու (Coelho Neto), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևելյան մարզում։ Մտնում է Կուելիու Նետու գավառի կազմի մեջ։ Բնակչությունը կազմում է 44 095 մարդ՝ 2006 թվականի տվյալներով։ Գրավում է 975,523 կմ2 տարածք։ Բնակչության խտությունը կազմում է՝ 45,2մարդ/կմ2։
Պատմություն
Քաղաքը հիմնադրվել է հոկտեմբերի 31-ին 1893 թվականին։
Երդիցի
Երդիցի (Ердицы), գյուղ Ռուսաստանի Սմոլենսկի մարզի Գլինկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
Ջորդան Բելֆորտ
Ջորդան Ռոս Բելֆորտ (Jordan Ross Belfort, ծնվ.` հուլիսի 9, 1962 թ.), ամերիկացի մոտիվացիոն խոսնակ, նախկին արժեթղթային բրոքեր, «Stratton Oakmont» բրոքերային գրասենյակի հիմնադիր։ Եղել է «Ուոլ սթրիթի» խոշորագույն մագնատներից։ Զեղծարարության մեղադրանքներով դատապարտվել է 22 ամսվա ազատազրկման՝ արժեթղթերի շուկայում կատարած մանիպուլյացիաների համար ։
Բելֆորտի կերպարն առկա է Մարտին Սկորսեզեի 2013 թվականին նկարահանած «Ուոլ սթրիթի գայլը» գեղարվեստական ֆիլմում, որտեղ նրան մարմնավորում է Լեոնարդո ԴիԿապրիոն ։
Արտաքին հղումներ
Կատեգորիա:1962 ծնունդներ Կատեգորիա:Հուլիսի 9 ծնունդներ Կատեգորիա:Նյու Յորք քաղաքում ծնվածներ
Փողային անտենաներ
Փողային անտենան ալիքատարի մի հատված է, որի լայնական չափերը սահուն կերպով մեծանում են։ Որպես օրենք, փողային անտենան գրգռում են ալիքատարով, որը միացված է փողի նեղ ծայրին։ Փողային անտենաները օգտագործվում են սանտիմետրանոց և միլիմետրանոց տիրույթում։ Դրանք լայնաշերտ անտենաներ են։ ՕԳԳ-ն բարձր է (մոտ 100%)։ Ըստ փողի տեսակի առանձնացվում են սեկտորիալ, բրգաձև և կոնաձև փողային անտենաներ։
Հատկություններ
Փողային անտենաները լայնաշերտ են և լավ համաձայնեցվում են սնուցման լարերում։ Իրականում անտենայի գծերը որոշվում են գրգռված ալիքատարի հատկություններով։ Այդ անտենաների ուղղվածության դիագրամներում կողային թերթիկները ունեն ցածր մակարդակ (մինչև 40դԲ)։ Ոչ մեծ ուժեղացումով փողային անտենաները պարզ կառուցվածք ունեն, բայց բարձր լարման (>25դԲ) հասնելու համար ոչ մեծ փողերը լայնորեն կիրառվում են որպես ճառագայթիչներ հայելային և ոսպնյակային անտենաների համար։ Փողային անտենաների ուղղվածության հատկությունների վերլուծությունը ցույց է տալիս, որ ճառագայթումը կատարվում է միայն փողի բացվածքի մակերևույթից։ Փողային անտենաների ուղղվածության հատկությունները պայմանավորված են հիմնականում փողի բացվածքի մակերևույթի չափերով և բացվածքում դաշտի ամպլիտուդային և փուլային բաշխվածության օրենքներով։
Դաշտի ամպլիտուդը փողի բացվածքի մակերևույթում բաշխված է հետևյալ կերպ. Եթե փողի բացվածքի անկյունը փոքր է, ապա դաշտի կառուցվածքը, հետևաբար և դաշտի ամպլիտուդների բաշխվածությունը նույնն է, ինչ որ սնուցող ալիքատարում։
Փողում ալիքային ճակատը գլանաձև (սեկտորիալ փողի դեպքում) կամ գնդաձև (բրգաձևի դեպքում) մակերևույթ ունի, ինչի արդյունքում ալիքատարի ծայրերում դաշտի փուլային արժեքը կլինի այլ, քան կենտրոնում։ Ճառագայթող մակերևույթի համափուլության խախտումն աղավաղում է ուղղվածության դիագրամը (ՈւԴ) և փոքրացնում է ուղղվածության գործողության գործակիցը (ՈւԳԳ) գլխավոր ուղղությամբ։
Կիրառման ոլորտները
Փողային անտենաները կարող են կիրառվել որպես ինքնուրույն, ինչպես նաև որպես ավելի բարդ անտենաների էլեմենտներ։ Որպես ինքնուրույն անտենաներ, դրանք օգտագործվում են որպես հաղորդիչ և ընդունիչ անտենաներ ռադիոլոկացիայում, ռադիոռելեային կապում, օթերևութաբանական ծառայության [[կայաններում, չափիչ տեխնիկայում, որպես հայելային և ոսպնյակային անտենաների ճառագայթիչներ, ինչպես նաև հատուկ նշանակություն ունեցող որոշ կայաններում։ Փողային անտենաները օգտագործվում են ռադիոալիքների փոխանցման համար ալիքատարից տարածություն, կամ հավաքում են ռադիոալիքները ալիքատարում՝ հաղորդման համար։
Նկարագրությունը և բանաձևերը
Փողային անտենաների ճառագայթումը կատարվում է միայն փողի բացվածքի մակերևույթից և արտահայտվում է հետևյալ բանաձևով.
, որտեղ ~S=L_EL_H փողի բացվածքի մակերեսն է, իսկ ~\nu-ն փողի մակերևույթի օգտագործման գործակիցն է, որի արժեքը կարող է հասնել 0.65…0.8: Գործնականում փողի երկարությունն ընտրվում է՝ ելնելով բացվածքում թույլատրելի փուլային սխալանքներից։
Ուղղվածության դիագրամի գլխավոր թերթիկի լայնությունը ըստ զրոյական մակարդակի H հարթությունում.
L_E և L_H հավասարության դեպքում H հարթությունը ստացվում է 1.5 անգամ ավելի լայն.
Թույլատրելի սահմաններում (\pi/2 -ից ոչ ավել), փողային անտենայի բացվածքում ֆազային տատանումների պահպանման համար անհրաժեշտ է, որպեսզի իրականացվի հետևյալ պայմանը՝ բրգաձև փողային անտենայի համար.
, որտեղ ~R_E և ~R_H հեռավորություններն են փողի բացվածքից մինչև այն կետը, որտեղ զուգադիպում են բրգաձև փողի կողերը E և H հարթությունում։
Փողային անտենաների տեսակները
Ստորև բերված են փողային անտենաների հիմնական տեսակները.
Բրգաձև փողի ընտրության ժամանակ անհրածեշտ է ապահովել երկու պայման՝
Բրգաձև փողային անտենաները ունեն լայն օգտագործում։
Փողա-պարաբոլային անտենա
Փողա-պարաբոլային անտենա- անտենայի տեսակ, որտեղ կառուցվածքային միացում ունեն փողը և պարաբոլը։ Հայտնագործվել է Ալֆրեդ Բեքի և Հարալդ Ֆրիսի կողմից, իսկ հետագա զարգացումը կատարվել է Դեվիդ Հոգի կողմից 1961 թ.-ին։ Այդ կառուցվածքի առավելությունն այն է, որ այն փողային անտենայի համեմատ ունի կողային թերթիկի ցածր մակարդակ և նեղ ուղղվածության դիագրամ։ Թերությունն այն է, որ այն ավելի ծանր է, քան պարաբոլային անտենաները։
Արտաքին հղումներ
Կատեգորիա:Անտենաներ
Վերա Բաևա
Վերա Միխայլովնա Բաևա (Вера Михайловна Баева, ), խորհրդային և ռուս օպերային և կամերային երգչուհի (լիրիկո-կոլորատուրային սոպրանո), մանկավարժ։ ԽՍՀՄ ժողովրդական արտիստ (1986)։
Կենսագրություն
Վերա Բաևան ծնվել է 1936 թվականի մարտի 29-ին Ուֆայում՝ բազմազավակ ընտանիքում։
1959 թվականին ավարտել է Ուրալի կոնսերվատորիան (Սվերդլովսկ, այժմ՝ Եկատերինբուրգ)։ Սոլո երգեցողության դասարանում սովորել է Պ. Նոզդրովսկայայի մոտ, իսկ կամերային երգեցողության դասարանում՝ Բ. Պևզների մոտ։
1959-2000 թվականներին եղել է Սվերդլովսկի պետական ֆիլհարմոնիայի մեներգչուհի։
Երգչուհու ստեղծագործության մեջ հիմնականը նրա մենահամերգներն են՝ դաշնամուրի ուղեկցությամբ։ Երգացանկն ընդգրկում է մոտ հինգ հարյուր ստեղծագործություն՝ ռոմանսներ, օպերային արիաներ, ժողովրդական երգեր, արևմտաեվրոպական, ռուսական և խորհրդային կամերային-վոկալ և օպերային դասական երգեր, աշխարհի ժողովուրդների երգեր։
Երգչուհու ամենանշանավոր ձեռքբերումներից մեկը Ռեյնգոլդ Գլիերի նվագախմբի հետ ձայնի համար համերգի կատարումն է։ Ստեղծագործական առանձին էջ է երգեցողությունը երգեհոնի հետ։ Մասնակցել է վոկալ-սիմֆոնիկ ստեղծագործությունների կատարմանը (Ջուզեպպե Վերդի, Վ. Ա. Մոցարտ և այլն)։ Նրա կատարմամբ Բախի, Գ. Ֆ. Հենդելի կանտատներից արիաները դարձել են վոկալ վարպետության օրինակ։
1968-1973 թվականներին և 1982 թվականից դասավանդել է Ուրալի Մ. Պ. Մուսորգսկու անվան կոնսերվատորիայում (1996 թվականից՝ պրոֆեսոր)։ Աշակերտների թվում են Ռուսաստանի վաստակավոր արտիստուհիներ Ի. Նաումովան, Մ. Սիլինան, Կոմիի Հանրապետության ժողովրդական արտիստուհի Ե. Լագոդան, Բուրյատիայի ժողովրդական արտիստուհի, միջազգային մրցույթների դափնեկիր Ս. Կրուպինան, միջազգային մրցույթների դափնեկիր Ն. Բելոուսովան։
1987 թվականին դարձել է Համառուսաստանյան երաժշտական ընկերության «Սվերդլովսկի մարզի երաժշտական միություն» տարածաշրջանային հասարակական կազմակերպության վարչության նախագահ։ Երիտասարդ վոկալիստների միջազգային մրցույթի՝ Եկատերինբուրգ քաղաքի մրցանակի ժյուրիի նախագահն է։
Արտաքին հղումներ
Կատեգորիա:Ռուս օպերային երգիչներ Կատեգորիա:ԽՍՀՄ ժողովրդական արտիստներ Կատեգորիա:ՌԽՖՍՀ ժողովրդական արտիստներ Կատեգորիա:Ռուս երգիչներ Կատեգորիա:Մանկավարժներ այբբենական կարգով Կատեգորիա:ՌԽՖՍՀ վաստակավոր արտիստներ Կատեգորիա:Խորհրդային օպերային երգիչներ և երգչուհիներ Կատեգորիա:20-րդ դարի օպերային երգիչներ Կատեգորիա:Խորհրդային երգչուհիներ Կատեգորիա:Ռուս մանկավարժներ
Աստերոիդների ցանկ (168501-168600)
Աստերոիդների ցանկ (168401-168500) * Աստերոիդների ցանկ * Աստերոիդների ցանկ (168601-168700)
|}
(4254) Կեմել
(4254) Կեմել (Kamel), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 24-ին Կլաս-Ինգվար Լագերկվիստի կողմից Կվիստաբերգում ։
Միջին հեռավորությունը Արեգակից կազմում է 2,61625 ա. մ., առավելագույնը մոտենում է 2,2039 ա. մ. հեռավորության վրա և հեռանում 3,0286 ա. մ. ։ Արեգակի շուրջ մեկ ամբողջական պտույտ է կատարում 1545,67 երկրային օրվա ընթացքում, իր ուղեծրով շարժվելով միջինում 0,232909 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,02° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Կլաս-Ինգվար Լագերկվիստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հոֆ (շրջան)
Հոֆ (Landkreis Hof), շրջան Գերմանիայում։ Շրջկենտրոնն է Հոֆ քաղաքը։ Զբաղեցնում է 892,55 կմ2։ Բնակչությունը՝ 106 142 մարդ։ Բնակչության խտությունը՝ 119 մարդ/կմ2։
Շրջանի պաշտոնական կոդը՝ 09 4 75։ Շրջանում 27 համայնք կա ։
Ծանոթագրություններ
Կատեգորիա:Բավարիայի շրջաններ
Ավետարանոց
Ավետարանոց (նաև Չանախչի), գյուղ Արցախի Հանրապետության Ասկերանի շրջանում     , որը ներկայում գտնվում է Ադրբեջանի Հանրապետության զինված ուժերի վերահսկողության ներքո    ։ Ըստ Արցախի Հանրապետության վարչատարածքային բաժանման՝ այն հանդիսանում է Ասկերանի շրջանի Ավետարանոց համայնքի բնակավայր , իսկ ըստ Ադրբեջանի վարչաատարածքային բաժանման՝ համարվում է Խոջալուի շրջանի բնակավայր։
Բնակավայրի անուն
Բնակավայրի հայկական անունը Ավետարանոց է, որն ավանդաբար կապվում է երկրամասում քրիստոնեության տարածման հետ ։ Խորհրդային ժամանակներում հայերը գյուղը նաև անվանել են Չանախչի։ Այդ անունով են բնակավայրը կոչում նաև ադրբեջանցիները։ Գյուղը Ադրբեջանի կողմից պաշտոնապես կոչվում է Չանախչի (Çanaqçı), իսկ Արցախի Հանրապետության կողմից տրված պաշտոնական անվանումը Ավետարանոց է։
Աշխարհագրություն
Ասկերանի շրջանի Ավետարանոց համայնքը տեղաբաշխված է Արցախի Հանրապետության կենտրոնական հատվածում։ Շրջկենտրոն Ասկերան քաղաքից գտնվում է 40 կմ հեռավորության վրա, իսկ մայրաքաղաք Ստեփանակերտից՝ 23 կմ հեռավորության վրա ։
Համայնքը լեռնային է, ունի 2433,58 հա տարածք, որոնցից 894,91  հա-ը անտառային է։ Ծովի մակարդակից բարձր է մոտ 1200 մ։ Գտնվում է Քիրս լեռան ստորոտում։ Ավետարանոց համայնքի սահմանային գոտով հոսում է Վարանդա գետի վտակը ։
Պատմություն
Ավետարանոց գյուղը Արցախի հնագույն բնակավայրերից է, սակայն հուշագրություններում և պատմական հիշատակարաններում առավելապես հայտնի է 17-18-րդ դարերից։ Բնակավայրում եղել են բազմաթիվ պատմամշակութային հուշարձաններ     ։
17-19-րդ դարեր
17-րդ դարում Արցախը կիսանկախ պետական միավոր էր Սեֆյան Պարսկաստանի կազմում։ 1603 թվականին Պարսկաստանի շահ Աբբաս I Սեֆիի հրովարտակով Վարանդայի նոր մելիքության հիմնադիր է դառնում Վերին Խաչենի (Ծարի) Դոփյան իշխանատոհմի ճյուղերից մեկի՝ Մելիք-Շահնազարյանների ներկայացուցիչ, Սոթքի Մելիք-Շահնազար Ա-ի եղբայր Միրզա-բեկը։ Վերջինին ժառանգության սկզբունքով հաջորդել են Բաղրխանը, Մելիք-Բաղի Ա-ն, Մելիք-Շահնազար Ա-ն, Մելիք-Բաղի Բ-ն և սրա եղբայր Մելիք-Հուսեյն Ա-ն, որոնք աչքի են ընկել հայրենապաշտպան ու մշակութանպաստ գործունեությամբ։ Նրանց վարած քաղաքականության արդյունքում իրենց ենթակայության ներքո գտնվող տարածքներում ամրապնդվել է հայկական մշակութային, քաղաքական ներկայությունն ու ինքնուրույնությունը։ Իշխանատոհմի ներկայացուցիչները որպես նստավայրեր կառուցել են նաև ապարանքներ (մելիքական ապարանքներ) ։
1747 թվականին Պարսկաստանի Նադիր Շահի սպանությունից հետո երկրում և ենթակա տարածքներում առաջացած քաղաքական անկայունության պայմաններում Մելիք-Հուսեյն Ա-ի կրտսեր որդի Շահնազարը, սպանելով Նադիրի կողմից մելիք հաստատված և 1736 թվականին հորը հաջորդած եղբորը՝ Մելիք-Հովսեփին, ապօրինաբար տիրանում է Վարանդայի մելիքական աթոռին։ Լինելով ազգությամբ հայ՝ Շահնազար Բ-ն վարել է թուրքամետ քաղաքականություն։ Երկրամասի հայկական կիսանկախ իշխանության համար աննախադեպ այս սպանությունը և Արցախի մելիքների միասնականության խախտելու հանգամանքը Շահնազարի դեմ պատժիչ արշավանքի է դուրս հանում Գյուլիստանի, Ջրաբերդի, Խաչենի և Դիզակի մելիքներին։ Սակայն Շահնազարը 1750 թվականին պատսպարվում է Ավետարանոց մելիքանիստում և անառիկ բերդավանի վերածում այն։ Այնուհետև դաշնակցում է Արցախի մերձակա դաշտավայրերում հայտնված թափառական ցեղապետ Փանահի հետ, նրան տրամադրում Վարանդայի հնագույն ու անառիկ Քարագլուխ-Շոշի բերդը, որը և վերակառուցվում-լրացվում է 1752-1754 թվականներին  ։ Իր մահից վեց տարի առաջ՝ 1786 թվականին Շահնազարը Ավետարանոցում կառուցել է ապարանք ու նվիրել իր թուրք ապօրինի կնոջից ունեցած որդուն՝ Հուսեյն-բեկին (Սէյին-բեկին)։ Այդ մասին նա թողել է շինարարական արձանագրություն ։
1840 թվականից մինչև 1923 թվականը Ավետարանոց բնակավայրը եղել է Ռուսական կայսրության Ելիզավետպոլի նահանգի Շուշիի գավառի կազմում ։
1923 թվականին տարածաշրջանը խորհրդայնացվել է և ներառվել Ադրբեջանական ԽՍՀ-ի կազմում ընդգրկված Լեռնային Ղարաբաղի ինքնավար մարզի Ասկերանի շրջանում։
1991 թվականին Խորհրդային Միության փլուզմամբ և 1991 թվականի սեպտեմբերի 2-ին Արցախի Հանրապետության անկախության հռչակումով Ավետարանոցը դարձել է Արցախի Ասկերանի շրջանի բնակավայր։ Ադրբեջանի Հանրապետությունը չի ճանաչում Արցախի Հանրապետության անկախությունը և այդ տարածքը համարում է իրենը, այդ թվում՝ Ավետարանոցը (Չանախչին) որպես Ադրբեջանի Խոջալուի շրջանի բնակավայր։
Արցախյան պատերազմ, 1991-1994
1988 թվականին հայ-ադրբեջանական հակամարտության ակտիվացումից հետո՝ 1990 թվականին Ավետարանոցում կազմավորվել է Հ․Ստեփանյանի հրամանատարությամբ գործող կամավորական ջոկատ, որի հիմքի վրա 1991 թվականի վերջին ստեղծվել է վաշտ։ 1992 թվականից Ավետարանոցի ջոկատն առանձին, իսկ վաշտը Ա. Ղարամյանի հրամանատարությամբ Ասկերանի պաշտպանական շրջանի առանձին մոտոհրաձգային գումարտակի կազմում մասնակցել են Հասանաբադի, Լեսնոյի, Քարինտակի, Մալիբեկլուի, Շուշիի ինքնապաշտպանական և ազատագրական մարտերին։ Ավետարանոցից հրամանատարներ են եղել Հ. Ստեփանյանը, Ա. Ղարամյանը։ Արցախի Հանրապետության «Մարտական խաչ» 2-րդ աստիճանի շքանշանով պարգևատրվել են Հ. Ստեփանյանը, Ա. Համբարձումյանը, հետմահու՝ Ա. Հայրապետյանը, Մ. Հովսեփյանը, Կ. Գադյանը։ Արցախյան ազատամարտի ընթացքում գյուղից զոհվել է 12 ազատամարտիկ ։
Հայ-ադրբեջանական պատերազմ, 2020
2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո   ։
Պատմամշակութային հուշարձաններ
Ավետարանոց գյուղը հարուստ է պատմամշակութային հուշարձաններով, որոնցից 53-ը համարակալված և հաշվառված են պետության կողմից ։ Կան նաև բազմաթիվ այլ պատմական հուշարձաններ, որոնք ներառված չեն պետության կողմից կազմված պատմության և մշակույթի անշարժ հուշարձանների ցանկում։ 2020 թվականին տեղի ունեցած հայ-ադրբեջանական պատերազմից հետո, երբ Ավետարանոց գյուղը անցավ Ադրբեջանի զինված ուժերի վերահսկողության ներքո, պատմամշակութային հուշարձանների վիճակի մասին տեղեկություններ չկան։
Արցախի Հանրապետության պատմության և մշակույթի անշարժ հուշարձանների ցանկում ներառված է գյուղի մեջ գտնվող և 13-ից 19-րդ դարերով թվագրվող «Չանախչի» ամրոցը, 17-րդ դարով թվագրվող դիտակետը, 1616 թվականին կառուցված «Կուսանաց անապատ» վանքի եկեղեցին, գավիթը, 10-ից 16-րդ և 20-րդ դարերով թվագրվող 11 խաչքարերը, 17-րդ դարով թվագրվող խաչքար տապանաքարը և 1579 թվականով թվագրվող տապանաքարը, 1651 թվականին գյուղի մեջ կառուցված Սուրբ Աստվածածին եկեղեցին, 1511, 1616 թվականներով և 17-րդ դարով թվագրվող և «Եղցուն խաչ» անունը կրող երեք խաչքար, 1511 թվականով, 16-րդ, 17-րդ և 19-րդ դարերով թվագրվող տապանաքարեր, գյուղից 5 կմ արևմուտք գտնվող և 16-ից 17-րդ դարերով թվագրվող «Բլեն խութ» գյուղատեղին, գյուղի մեջ գտնվող և 17-րդ դարով թվագրվող գլխատուն, գյուղից 1․7 կմ հարավ գտնվող «Սանա եխցե» անունը կրող եկեղեցին, գյուղից 1.8 կմ հարավ գտնվող ու 16-րդ դարով թվագրվող, գյուղից 2 կմ հարավ գտնվող ու 17-րդ դարով թվագրվող «Փափադերին» անունը կրող խաչքարերը, գյուղից 2 կմ հարավ-արևմուտք գտնվող ու 10-րդ դարով թվագրվող «Ըրտաշին տափ» խաչքարը, գյուղի մեջ գտնվող գերեզմանոցն ու 13-ից 19-րդ դարերով թվագրվող 6 տապանաքարերը, գյուղից 3.5 կմ հյուսիս-արևմուտք գտնվող ու 13-րդ դարով թվագրվող գերեզմանոցը, գյուղից 4.5 կմ հարավ-արևմուտք գտնվող և մ․թ․ա․ 1-ին հազարամյակով թվագրվող 6 դամբարանաբլուրները, գյուղից 1.7 կմ հարավ գտնվող և 16-րդ դարով թվագրվող տապանաքարը, գյուղի մոտ գտնվող և 1751 թվականով թվագրվող տապանաքարը, գյուղի մեջ գտնվող և 16-ից 17-րդ դարերով թվագրվող 3 տապանաքարերը, գյուղից 3 կմ հյուսիս գտնվող խաչքարը, Երկրորդ համաշխարհային պատերազմի զոհերին նվիրված հուշարձանը, որը գտնվում է գյուղի մեջ ։
Բացի պետության կողմից պահպանվող հուշարձանների ցանկում ընդգրկվածներից` Ավետարանոցում կային նաև պատմության այլ կարևոր վկայություններ։ Գյուղի տարածքում եղել են 3 մելիքական ապարանք, որոնցից ամենահինը կառուցվել է 17-րդ դարում Կուսանաց անապատ վանքի մոտ և կիսավեր վիճակում պահպանվել է մինչև 20-րդ դարի սկզբները ։ Երկրորդ ապարանքը կառուցվել է 18-րդ դարում գյուղի արևմտյան կողմում՝ բերդապարսպի լեռնային մասում։ Այն նույնպես չի պահպանվել մինչև մեր օրերը  ։ Երրորդ ապարանքը  կառուցվել է 1786 թվականին արևելահայաց բլրալանջի ընդարձակ դարավանդահարթակի վրա՝ խորքի պատով հպված լանջին։ Այն Ավետարանոցի միակ մելիքական ապարանքն է, որը կիսավեր վիճակում պահպանվել է մինչև մեր օրեր  ։
Ավետարանոց գյուղի տարածքում հայտնի է 4 պատմական կամուրջ Առաջին կամուրջը կառուցվել է 17-րդ դարում և գտնվել է Կուսանաց անապատ վանքի ստորոտով հոսող վտակի վրա։ Կամրջից պահպանվել են անմշակ քարով և կրաշաղախով կառուցված աջափնյա խելի մնացորդները ։ Երկրորդ կամուրջը նույնպես կառուցվել է 17-րդ դարում գյուղի հյուսիսարևելյան կողմում։ Այն անմշակ քարով, կրաշաղախով կառուցված միաթռիչք կամուրջ է, որի երկարությունը 6,21 մ է, անցուղու լայնությունը՝ 2,80 մ ։ Երրորդ կամուրջը կառուցվել է 17-18-րդ դարերում գյուղից 200 մ հարավ-արևմուտք` Հղցկոտ գետի վրա, և գետի անունով կոչվել է Հղցկոտի կամուրջ։ Շինանյութը եղել է անմշակ գետաքար և կրաշաղախ, իսկ թաղակիր կամարի անկյունաքարերը՝ սրբատաշ։ Կամրջի թռիչքի երկարությունը 5,50 մ է, անցուղու լայնությունը՝ 4,35 մ, բարձրությունը ջրի մակարդակից` 4,25 մ ։ Չորրորդ կամուրջը կառուցվել է 1663 թվականին գյուղի հարավարևելյան եզրին` Ջաղացներ գյուղ տանող ճանապարհի սկզբնամասում և հայտնի է Մահտեսի Արանի կամուրջ։ Կամրջի թռիչքի երկարությունը 6 մ է, անցուղու լայնությունը՝ 3,10 մ, բարձրությունը ջրի մակարդակից՝ 4,35 մ ։
Բնակչություն
1908 թվականին Ռուսական կայսրությունում անցկացված մարդահամարի տվյալներով Ավետարանոցն ունեցել է 1807 բնակիչ, բոլորը հայեր ։
Ավետարանոց համայնքի բնակչության թվաքանակը 2015 թվականի դրությամբ 1121 մարդ էր (245 տնտեսություն) ։
Բնակավայրի ազգաբնակչության փոփոխությունը.
Համայնքային կյանք
Ավետարանոցում գործում էր միջնակարգ դպրոց, մանկապարտեզ։ Առկա էր մշակույթի տուն, բուժկետ, գյուղապետարան։ Գյուղում գործում էր նաև «Ասկերանի մանկական երաժշտական դպրոց» ՊՈԱԿ-ի Ավետարանոցի մասնաճյուղը։ Համայնքային ճանապարհները գրունտային և խճապատ էին։ Կոմունիկացիաների տեսակետից գյուղը զարգացած էր․ հասանելի էր հեռուստատեսությունը, ռադիոն, համացանցը։ Ավետարանոցն ապահովված էր էլեկտրաէներգիայով, գազամատակարարմամբ և ջրամատակարարմամբ ։
Տնտեսություն
Բնակչությունը հիմնականում զբաղվում էր գյուղատնտեսությամբ՝ անասնապահությամբ և հողագործությամբ։ Բնակավայրի տարածքի  1407,71 հա-ը գյուղատնտեսական նշանակության հողեր են ։